NaiveNeuron/SloPal huggingface dataset:
M. Gibalová, poslankyňa: (2008-03-28):
Položili ste ale, pán poslanec, vo svojej rozprave otázku, takú rečnícku, čo zavádza novela zákona? Ja sa napríklad chcem vás opýtať, keďže to bola tak široko položená otázka, čo zavádza novela zákona, napríklad v dôvodovej správe v čl. IV sa objavil novelizačný bod, ktorý v § 4 odsek 2 znie: „Za zamestnanca na účely tohto zákona sa nepovažujú zamestnanci cirkví a náboženských spoločností, ktorí vykonávajú duchovenskú činnosť.“ Ja by som poprosila aj vás a potom, ak si môžem dovoliť, ak pani ministerka vystúpi v záverečnom slove, ak bude taká dobrá, aby nám túto vec ozrejmila. Ďakujem pekne.
Takáč, Richard, poslanec NR SR (2021-07-02):
Ďakujem za slovo, pán predsedajúci. Kolegyne, kolegovia, kolega Kuffa, myslím si, že veľmi hodnotný príspevok, však máš čo do toho povedať, pochádzaš z praxe a myslím si, že v tejto problematike sa veľmi dobre vyznáš. Som rád, že si zhodnotil to dané stretnutie, ktoré sa uskutočnilo teda za účasti iba koaličných poslancov, kde teda máš aj osobnú skúsenosť napríklad s kolegom Zajačikom, ktorý ti tvrdil, že si dostal e-mail. Klamal a zavádzal v priamom prenose. Už teraz všetci dobre vieme, že my sme tam vôbec neboli pozvaní, a to je aj výsledok toho celého, ako, akým procesom to prebieha. Spomenul si vo svojom vystúpení aj vystúpenie niektorých kolegov zo SaS-ky, ktorí hovorili, a správne si povedal, že bolo to pri inom zákone. Hovorili o tom, ako treba nepotrebné pozemky vo vlastníctve štátu sprivatizovať do súkromných rúk. Náš štát to nepotrebuje. Toto je úplne nonsens, niečo neskutočné, ako, ako štát sa ide zbavovať pozemkov. Ako každá iná krajina si ctí vlastníctvo a snaží sa udržať, a pokiaľ tu budeme aj my, tak v živote nedopustíme, aby sa privatizovali pozemky do súkromných rúk. Povedal si aj to, že minister Budaj hovoril o tom, že chce vykúpiť teda minimálne 30-tisíc ha. Tak povedzme si nejaké základné čísla. V rámci deviatich národných parkov máme výmeru zhruba 320-tisíc ha, z toho zhruba 48 % je v súkromných rukách. Keby sme sa bavili len z toho podielu, hej, že nejakých, nejakých 150-tisíc hektárov je v súkromných rukách, a minister Budaj chce vykúpiť len 30-tisíc, tak sa bavíme o sume pri 50 centov, čo, myslím si, že je úplne nereálne. Určite predstava vlastníkov bude omnoho vyššie, lebo sa bavíme o veľakrát kvalitných a hodnotných... (Prerušenie vystúpenia časomerom.)
Senko, Ján, poslanec NR SR (2014-09-12):
Keďže sme odhlasovali body zo spoločnej správy, dajte, prosím, hlasovať o tom, že vládny návrh zákona prerokujeme v treťom čítaní ihneď.
Matovič, Igor, poslanec NR SR (2010-10-19):
Pán Harabin mi pripadal minimálne smiešny tým, že odsudzoval ministerku spravodlivosti z toho, že verejne pomenovala najväčší problém, ktorý v súdnictve vládne, a to je korupcia. Mal som tak isto veľmi zvláštny pocit, keď som vlastne vedľa toho pána, čo tam mal ten plamenný prejav, videl sedieť človeka, ktorého považujem za príklad zneužívania politickej moci v súdnictve, pani bývalú sudkyňu Dubovcovú. Tak isto mám veľmi zvláštny pocit z celého prejavu, keď človek, ktorý aj v tejto sále bol verejne prichytený pri verejnom klamstve ide kázať niekomu o morálke.
Bugár, Béla, podpredseda NR SR (2011-07-07):
Pán poslanec Viskupič. (Reakcie z pléna.) Bohužiaľ. Ďalší, pán poslanec Senko.
Jarjabek, Dušan, poslanec NR SR (2020-07-24):
Ďakujem pekne za slovo, pán predsedajúci. Pán minister, všetci ministri, ktorí sú tu, môžu robiť politiku, ale vy ju nesmiete robiť. Vy ste minister vnútra, vy ju nesmiete robiť. Vy sa o ňu nesmiete ani obtrieť, ak vám máme dôverovať. A ja vám chcem dôverovať, lebo vy ste určite slušný človek a myslíte to dobre. Ale prečo napríklad v prípade Kočnera, prečo sa zase vyhrážate opozícii bez toho, aby ste mali jeden jediný dôvod? Vy si len čosi myslíte, že by to tak malo byť, lebo ste dostali nejaký manuál, všetci ministri, že všetko je čierne. Našli ste aj niečo, čo nie je čierne na tom vašom ministerstve? Vedeli by ste to povedať alebo pomenovať? A okrem toho nezabudnite, že vy nie ste posledný minister vnútra, po vás príde ďalší. A čo keď sa bude chovať k vám tak, ako vy sa teraz chováte k súčasnej opozícii len preto, že ste boli ministrom za tejto vlády? Veď si to uvedomte, čo rozprávate, vy nesmiete robiť politiku. Kočner? A keď sa chcete spýtať na Kočnera, nepozerajte sa na nás, pán minister vnútra, spýtajte sa vašeho Matoviča, ak máte odvahu, ten ho pozná oveľa viacej ako hocikto z nás. Ja som s ním v živote nebol na káve a možno som ho videl dvakrát v živote, ani neviem, a nevedel som dlho, kto to je nejaký Kočner. Tak si to láskavo odpustite, nerobte politiku, pán minister, a ak ste slušný človek a verím, že ste.
Fecko, Martin, poslanec NR SR (2017-09-11):
Ďakujem pekne. Pán kolega, škoda že tu nemáme kolegu Mičovského, ktorý bol v minulom volebnom období, ktorý bol lesák dušou aj srdcom, a ten prakticky márne sa snažil aj v minulom volebnom období iniciovať nejaké vládne opatrenia, ktoré by tie naše krásne slovenské lesy udržali pri životaschopnom a udržateľnom rozvoji. Áno, ako si konštatoval, ochranári píšu petíciu. Musím povedať jedno, keď sme tu robili ešte aj s kolegom pánom Mikulášom Hubom konferencie v rokovacej sále v minulom, teda v rokovacej v kinosále tu Národnej rady, a tých konferencií bolo možnože niekoľko, nad desať 100 % za tie štyri roky, tak musím povedať, ochranárskych, tak musím povedať, že z rezortu životného prostredia, respektíve pôdohospodárstva buď nikto, alebo človek, ktorý nemal príslušnú kompetenciu sa vyjadrovať za ministerstvo. Takže aj teraz vnímam, že rezort životného prostredia je stále na chvoste chvosta, pred ním je trošku rezort pôdohospodárstva. A tak ako bol aj náš výbor spojený, ako kolega Budaj tiež žiadal, aby bol aj výbor pri Národnej rade pre životné prostredie a pre pôdohospodárstvo samostatne, čo sa doteraz nedeje, tak prakticky do je výsledkom toho, že ako pristupuje vláda k týmto sektorom. Áno, lesy sú pre nás to, že ony nás nepotrebujú, ale my ich potrebujeme, tie rastliny. Pokiaľ ony tu nebudú, tak aj my budeme mať problém prežiť na tejto zemi. Takže samozrejme že urobme maximum, aby sme zabránili výrubu a to hlavne v tom duchu, aby sa to rúbalo, ten objem, iba ten nevyhnutný, ktorý udrží tu obnovu lesného porastu. Žiadne holoruby, ale výberkový spôsob hospodárenia.
Pellegrini, Peter, predseda NR SR (2015-01-27):
Ďakujem pekne, ale nie som si istý, že o tomto návrhu môžeme dať hlasovať. Kompetencia vyhlásiť voľby je kompetenciou predsedu Národnej rady Slovenskej republiky. Uisťujem vás, že ma netreba upozorňovať na tento fakt, a tak ako som avizoval, v najbližších dňoch a týždňoch spustíme rokovania, tak aby sme mohli v krátkej dobe zvoliť nového predsedu Najvyššieho kontrolného úradu, a určite takúto voľbu vypíšem. Ďakujem veľmi pekne. Takže vyčerpali sme všetky návrhy a budeme hlasovať o jednotlivých návrhoch. Chcem sa spýtať pána poslanca Freša a pána poslanca Zajaca, či by sme hlasovanie o týchto bodoch mohli spojiť, nakoľko ide o tú istú vec, a t. j. o informáciu, správu ministra dopravy k návrhu projektu verejno-súkromného partnerstva, realizácia úsekov diaľnice D4 Jarovce – Rača a rýchlostnej cesty R7 Bratislava-Prievoz – Holice. Pán poslanec Frešo.
Zmajkovičová, Renáta, podpredsedníčka NR SR (2014-05-29):
Faktické poznámky, jedna faktická poznámka, uzatváram možnosť prihlásiť sa. Pán poslanec Chren.
Dostál, Ondrej, poslanec NR SR (2019-12-03):
Pán poslanec Baláž, ja tiež som teda rád, že ste vystúpili nie ako jediný, ale po pani poslankyni Sárközy v piatok ako druhý z koaličných poslancov. Stále je to obrovský nepomer v prospech opozície. A stále teda nerozumiem, prečo bolo potrebné vyhodiť 60 návrhov z programu schôdze, aby sa vytvoril dostatočný priestor, keď potom v rozprave vystúpia iba dvaja koaliční poslanci. A vôbec to nie je nejaké politické divadlo, vôbec to nie je tak, ako ste hovorili, že tu sa nejakí opoziční poslanci odprezentovali a teraz tu nie sú. No tak jednak poslanci nie sú povinní byť stále v sále, však to vy dobre viete, ani vaši poslanci tu nesedia stále, ale viacerí kolegovia z opozície normálne vystúpili v piatok, mali, mali, mali diskusný príspevok a nemali ani, ani toľko reakcií. My tu teraz traja opoziční poslanci reagujeme, reagujeme na vás. No ja neviem, či na niektorého z vystupujúcich reago..., z opozície reagovali traja koaliční poslanci. Možno, možno som to nezachytil, ale, ale, ale nemyslím, lebo vy tu nie ste na to, aby sa hádali s pánom ministrom. Vy ste si to vydiskutovali, aj keď váš pán predseda Danko na začiatku po zverejnení rozpočtu a predložení rozpočtu dával najavo, že je s ním nespokojný, ale že podporíte. A vy by ste mali v parlamente diskutovať predsa s nami. Veď ste nám 60 návrhov zákonov zrušili, aby ste mohli diskutovať dostatočne o rozpočte. A teraz, pán poslanec Vážny, povedal, že Robert Fico príde. Robert Fico tu ešte stále nie je. Robert Fico sem ani nepáchol počas rokovania o štátnom rozpočte. No, som veľmi zvedavý, kedy príde.
Zmajkovičová, Renáta, podpredsedníčka NR SR (2013-12-18):
Budeme pokračovať, bude 17.00 hod., budeme pokračovať hlasovaním. Takže prerušujem rokovanie o tomto bode programu a o 17.00 hod. hlasujeme. (Krátka pauza. Zaznievanie gongu.)
Matovič, Igor, poslanec NR SR (2014-11-09):
Kolega Frešo, moje nervy spia ešte, tak akože možno až večer po takejto debate by boli unavené, takže je to bez problémov. Martvoňove nejaké tie výlevy, myslím, vôbec nemá zmysel komentovať. Či to je na uterák pre pána ministra Vážneho? Ja by som sa ho chcel zastať. Kľúčovým človekom v tejto veci bol Robert Fico, R1 bola jeho rozhodnutie, minister Vážny bol de facto podľa mňa v pozícii manažéra , ktorý to mal zrealizovať. Neobviňujme niekoho, kto iba realizoval príkaz svojho straníckeho šéfa, z toho, že je za to zodpovedný. Za toto je zodpovedný Robert Fico, preto som spomenul tento prípad ako jeden z kľúčových na začiatku v úvodnom slove. Škoda pre Slovenskú republiku aktuálne vo výške 2,7 mld. v prípade výstavby R1 je na triku premiéra vlády Slovenskej republiky s menom Robert Fico. To je všetko.
Luščíková, Darina, poslankyňa NR SR (2024-01-23):
Ďakujem pekne za slovo. Pán kolega, predniesli ste naozaj veľmi veľa argumentov, ktoré sú za to, aby sme nepristúpili k zmene tohto zákona v skrátenom legislatívnom konaní. A úplne sa viem podpísať pod vašu výzvu na stiahnutie novely Trestného zákona, rovnako ako všetci kolegovia z opozície, aby sme vlastne aj mohli pristúpiť k riadnemu legislatívnemu konaniu. Tých argumentov je naozaj veľmi veľa a jeden z argumentov je aj to, že 15. januára, kedy v podstate už mala novela byť za ideálnych podmienok, teda za ideálnych podmienok, ako si ich predstavuje koalícia, schválená, rovnako aj so zrušením Úradu špeciálnej prokuratúry, tak v tento deň Peter Pellegrini s ministrom spravodlivosti Borisom Suskom a rovnako aj s generálnym prokurátorom Marošom Žilinkom povedali, že vidia priestor na zmeny. Povedali ich 15. januára, kedy naozaj za ideálnych podmienok už mal tento zákon platiť. Takže podľa mňa je to trošku neskoro, ale to bolo potrebné riešiť oveľa skôr. Ale zároveň čo Peter Pellegrini aj povedal, tak povedal, že nijako sa tým nemení politický zámer vládnej koalície prísť so zásadnou zmenou filozofie trestného práva. Tak sa teraz zamýšľam, zmena filozofie. Zmena filozofie trestného práva je podľa mňa naozaj tak zásadná zmena, ktorá si vyžaduje definovať a zdôrazniť hodnoty a etické princípy, ktoré majú byť základom trestného práva. Zmena filozofie si vyžaduje určite zmenu myslenia, čo je jednoznačne komplexný proces a je to komplexný proces nielen odborný, ale aj celospoločenský. Takže... a okrem toho ešte by aj malo prebehnúť určite informovanie a vzdelávanie verejnosti, ktorá by sa mala so zmenou filozofie stotožniť, a toto určite nemá byť predmetom skráteného legislatívneho konania. Ďakujem.
Laurenčík, Milan, podpredseda NR SR (2021-06-15):
Pán poslanec Suja, prosím vás, sadnite si na miesto. (Reakcia poslanca Suju.) Pán poslanec Suja, sadnite si na miesto, lebo vás vykážem zo sály. (Reakcia poslanca Suju.) Vráťte čas pánovi poslancovi Košičovi, Kočišovi, nech sa páči.
P. Hrušovský, predseda NR SR: (2004-09-09):
Poprosím pána podpredsedu vlády, aby z poverenia vlády Slovenskej republiky uviedol a odôvodnil vládny návrh zákona o bankách a o znení a doplnení niektorých zákonov . Nech sa páči, pán podpredseda vlády. Návrh prerokúvame ako tlač 753. (Rokovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré ďalšie zákony , tlač 753.)
Muňko, Dušan, poslanec NR SR (2015-02-18):
Pán Matovič, tak jak ste tárali pri odvolávaní Roberta Fica, k SPP, k slovenskej energetike, k Transpetrolu, jednu vec za druhou, všetky privatizácie, tam sedí pán minister, ktorý bol predseda legislatívnej rady, mohol všetko zachraňovať a my to dneska kupujeme naspäť, či sme kúpili matku SPP alebo Transpetrol, ktorékoľvek iné akcie. Boli ste osem rokov, boli tu osem rokov vo vláde. Že sa nehanbia vôbec tu dneska niečo hovoriť! Pán Matovič, tak jak ste nastúpili do parlamentu, tárali o tých 20 mil., veď povedzte, kto vám ich dal z tej Trnavy! A tárate nekompromisne stále tuná veci a urážate ľudí. Veď ak máte, že bol Babiš sponzor SMER-u, tak to dokážte, ale netárajte tu proste. A to isté, pokiaľ sa týka pomoci Duslo Šaľa. Duslo Šaľa bola predsa sprivatizovaná zamestnanecká akciovka, ktorá bola kúpená. A druhá vec, len blbec by predával pohľadávku, ktorá je zisková 60 mil. eur. Áno, je to iste finančná skupina na Slovensku, ale iste to nie je minister Pavlis, keď to chcete počuť.
Huba, Mikuláš, poslanec NR SR (2013-05-29):
Ďakujem pekne za slovo. Pre krátkosť času sa vyjadrím len k niektorým častiam správy. Čo sa týka pôdohospodárstva a rozvoja vidieka nespochybňujem úsilie slovenskej vlády o zrušenie opatrení, ktoré sú nevýhodné pre Slovenskú republiku a znižujú jej konkurencieschopnosť, najmä v oblasti tzv. priamych platieb. Tu však treba povedať aj B. A to je skutočnosť, že tieto určité vylepšenia pre slovenskú stranu sa dosiahli na úkor zníženia podpory v oblasti rozvoja vidieka. Keď ešte zostaneme v tejto sfére, tak by som sa kriticky vyjadril k niektorým problematickým postojom slovenskej strany napríklad vo vzťahu k ochrane včiel, problematickým hlasovaniam, ktoré boli terčom kritiky, takisto aj nekritickej podpory GMOs a podobných diskutabilných technológií. Čo sa týka životného prostredia, je to síce sféra neoficiálneho lobovania, ale premiér sa opakovane pochválil, že loboval za zmiernenie environmentálnych limitov a noriem pre Slovenskú republiku, čo, si myslím, nie je v prospech udržateľnej budúcnosti a kvality života obyvateľov Slovenka. A napokon, myslím si, vláda by mala oveľa transparentnejšie pristupovať k príprave svojej pozície k novému programovaciemu obdobiu Európskej únie na roky 2014 a 2020. Keď som to navrhoval na tejto pôde, bol som odmietnutý, čo ma úprimne mrzí.
Laššáková, Jana, podpredsedníčka NR SR (2012-09-11):
S reakciou na faktické poznámky pán poslanec Chren, nech sa páči.
Grendel, Gábor, podpredseda NR SR (2021-03-17):
Prezentujme sa a hlasujme. (Hlasovanie.) Prítomných 130 poslancov, za 102, proti nikto, zdržalo sa 28, hlasovali všetci prítomní. Konštatujem, že sme tento návrh schválili. Pokračujeme hlasovaním v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady (tlač 459), bod 32 schváleného programu. Spravodajcom je člen ústavnoprávneho výboru pán poslanec Dominik Drdul, ktorého prosím, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, tlač 459.)
Škripek, Branislav, poslanec NR SR (2013-12-18):
... v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu poslankýň Národnej rady Slovenskej republiky Evy Horváthovej a Eriky Jurinovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve v znení neskorších predpisov a ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov, to je tlač 806. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Ako sa uvádza v dôvodovej správe, predkladaný návrh zákona je v súlade s Ústavou Slovenskej republiky, ostatnými zákonmi a s medzinárodnými zmluvami, ktorými je Slovenská republika viazaná, a s právnymi predpismi Európskej únie. Predložený návrh zákona nezakladá vplyvy na rozpočet verejnej správy, sociálne vplyvy, vplyvy na podnikateľské prostredie, životné prostredie a ani na informatizáciu spoločnosti. Súčasťou predloženého návrhu zákona je stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 784 z 8. novembra 2013 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, aby ste otvorila rozpravu.
Pellegrini, Peter, podpredseda NR SR (2020-07-07):
Ďakujem pekne, pán spravodajca. Otváram všeobecnú rozpravu. Konštatujem, že som do rozpravy nedostal žiadnu písomnú prihlášku. Pýtam sa teraz, kto sa chce do rozpravy prihlásiť ústne? Nik. Končím možnosť prihlásiť sa do rozpravy a vyhlasujem všeobecnú rozpravu za skončenú. Vzhľadom na to, že nebola žiadna rozprava, aj prerušujem rokovanie o tomto bode programu. Ďakujem veľmi pekne aj pánovi podpredsedovi vlády, aj pánovi spravodajcovi. Vzhľadom na to, že sme sa dohodli, že tlač 140, vládny návrh zákona o ochrane pred legalizáciou príjmov, pána ministra Mikulca budeme prerokovávať zajtra o deviatej, nasleduje druhé čítanie o návrhu na vyslovenie súhlasu Národnej rady Slovenskej republiky s Dohodou o ukončení bilaterálnych investičných zmlúv medzi členskými štátmi Európskej únie. Vládny návrh má parlamentnú tlač 146 a spoločná správa výborov má tlač 146a. Návrh vlády odôvodní, keď dorazí do rokovacej sály, pán podpredseda vlády a minister financií Slovenskej republiky Eduard Heger, preto vyhlasujem krátku technickú prestávku, aby sme umožnili príchod pána ministra financií, ktorý je informovaný o tom, že má už doraziť do Národnej rady. Kolegyne, kolegovia, vzhľadom na to, že mám informáciu, že pán podpredseda vlády a minister financií vedie dnešné rokovanie vlády, prerušujem rokovanie do 11. hodiny, kedy budeme hlasovať o doteraz prerokovaných bodoch a budeme pokračovať termínovaným bodom pána ministra Mičovského. Ďakujem veľmi pekne. Prerušujem rokovanie do 11.00. (Prestávka.) (Po prestávke.)
Kotleba, Marian, poslanec NR SR (2020-04-01):
Ďakujem za slovo. Tomáš, len taká jedna poznámka k tvojmu vystúpeniu. Ty si tak okrajovo spomenul tam blackout, ktorým dnes premiér dokázal zamoriť úplne Slovensko a ľudia sú v totálnej neistote a v úplnom znepokojení, že čo to má znamenať. Ale povedzme si na rovinu, čo ten blackout, to vypnutie Slovenska vlastne znamená. Znamená to, že pri tomto experimente vieme, keď si to dáme do nejakej porovnávacej analýzy, tak vieme a presne poznáme všetky negatívne efekty a dopady tohto stavu. Ale čo sa týka pozitívnych efektov a dopadov, tieto možno iba veľmi hrubo odhadovať a nevieme a nie sme si naozaj istí a nikto to dnes z vás tu ani vo vláde nemôže zaručiť, že vôbec nejaké efekty pozitívne budú. To znamená, my dnes znepokojujeme Slovensko a všetkých ľudí, ktorí už tak majú veľký strach z toho, čo ide byť tým, že im ponúkame riešenie, ktoré na jednej strane jasne povie, toto všetko negatívne na 100 % sa stane, ale toto pozitívne bude len možno, asi, dúfajme a verme tomu. Myslím si, že bolo potrebné to zdôrazniť, lebo to nie je len tak, to nie je len taká nejaká myšlienka, je to veľmi nebezpečná myšlienka.
Vaľová, Jana, poslankyňa NR SR (2017-11-28):
Ďakujem veľmi pekne. Zamýšľam sa nad tým, samozrejme, čo bolo povedané, ale ja si myslím zase, že nemôžme zbavovať zodpovednosti nezodpovedných otcov, teda rodičov. To znamená, že ak prenesieme úplne bremeno na bremeno, na bremeno štátu, aby náhradné výživné platil štát, potom sa nám automaticky začne rozširovať a vlastne rady tých, ktorí budú nezodpovední. Ja chápem, že je to preddavok, plne to chápem, ale považujem za systémovejšie to, čo sme hovorili na výbore, že sa budeme zaoberať legislatívne, aby sme pomohli osamelým matkám, aby sme pomohli ženám, ktoré sú samoživiteľky, aby sme im teda zvýšili buď príspevky, alebo prídavky na deti. Toto považujem za omnoho dôležitejšie a myslím si, že sa tým musíme zaoberať. Ďakujem.
Spišiak, Jaroslav, poslanec NR SR (2024-01-16):
Ďakujem za slovo. Vážená kolegyňa, keď som počúval ten príspevok, tak som sa musel opätovne zamyslieť sám nad sebou, napriek tomu, že som z celého vnútra presvedčený, že konáme dobre. To, čo tu robíme, že robíme správne, že to robíme pre našich voličov, aj pre voličov koalície v podstate. Ale pre istotu, aby som mohol byť fakt objektívny, tak som sa ešte raz zamyslel, že či náhodou nie my sme tí, čo tu bránime, brzdíme legislatívny proces. Vzhľadom k tomu, že ten pozmeňujúci návrh je fakt, jak bolo povedané, že dobrý, len zle je implementovaný. Čiže utkvel som v tom presvedčení, že robíme dobre. My nemôžme povoliť ani jednu, ani jednu takúto maličkosť, lebo povolíme raz, príde druhýkrát, tretíkrát, štvrtýkrát a nikdy nezastavíme ten proces s tými prílepkami. A vlastne my konáme v prospech v tých koaličných poslancov, v prospech koalície, aby si uvedomili aj oni, aby si uvedomili, že skráteným legislatívnym konaním im to bude trvať možno dlhšie ako riadnym legislatívnym konaním, ktoré sa riadne prerokuje, možno v kratšom čase do dôsledku a potom už tu s tým budeme môcť súhlasiť, lebo sme mohli v tom riadnom legislatívnom konaní všetko svoje, svoje výčitky, svoje postrehy identifikovať a predniesť. Aby... (Smiech.) Nakoniec dnes som zistil, už som tu dnes raz povedal, že v podstate na ministerstve vnútra sa vyhovárajú, že nemali pripravenú realizáciu tej novely Trestného zákona a poriadku, lebo rátali s tým, že sú realisti, že ani tak sa to neschváli, takže ani sa neunúvali pripraviť sa na to, aby mohli realizovať tie nové trestné, trestné činy a skutkové podstaty v praxi. Čiže na jednej strane nám to... (Prerušenie vystúpenia časomerom.)
Hrnčiar, Andrej, podpredseda NR SR (2019-09-24):
Jedna faktická poznámka, pán poslanec Kotleba.
Sloboda, Radovan, poslanec NR SR (2022-05-24):
Ďakujem za slovo, pán predsedajúci. Pán kolega, ja by som vás len chcel úplne v kľude a v dobrom presvedčiť, že toto, aspoň z môjho pohľadu a som presvedčený aj zo strany SaS, rozhodne nie je žiadny ideologický spor a že nikto tu nechce poškodzovať rodiny. My jednoducho máme voči tomuto zákonu vážne výhrady, jednak preto, že bol napísaný narýchlo, je takýmto zrýchleným konaním prijímaný, máme k nemu vecné výhrady, je podľa nás zle vymyslené financovanie, až tak zle, že v konečnom dôsledku si túto pomoc zaplatia samy tieto rodiny. A toto všetko dokazuje fakt, že už sami pripravujete novelu tohoto zákona. Ďakujem.
Grendel, Gábor, podpredseda NR SR (2021-03-30):
Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Ďalším bodom je návrk, návrh k zmene Štatútu Štátnej komisie pre voľby a kontrolu financovania politických strán . Materiál je uverejnený ako tlač 412. Opäť prosím predsedu výboru pre verejnú správu a regionálny rozvoj pána poslanca Lukáča, aby materiál uviedol.
P. Hrušovský, podpredseda NR SR: (2002-05-31):
(Hlasovanie.) Prítomných je 72 poslancov, za 46, proti 3, zdržalo sa 14. Snemovňa nie je uznášaniaschopná. Prosím, pán poslanec Orosz, uvádzajte návrhy k prerokúvanému návrhu skupiny poslancov na vydanie zákona o špeciálnom prokurátorovi na boj proti korupcii, organizovanému zločinu , ktorý prerokúvame ako tlač 1545. L. Orosz, poslanec: Ďakujem pekne, pán podpredseda, ja ešte využijem túto príležitosť na to, že je nekorektné uvádzať klub, aby podporil určitý procedurálny návrh, keď ten klub nebol oslovený, pán poslanec Budaj.
Danko, Andrej, predseda NR SR (2018-09-18):
Ak by bol všeobecný súhlas, ešte by sme mohli, pán Baránik – reakcia.
Jurinová, Erika, podpredsedníčka NR SR (2012-09-13):
Ďakujem. Nech sa páči, pán poslanec Štefanec.
Bugár, Béla, podpredseda NR SR (2019-05-09):
Pán poslanec Hrnko.
Kollár, Boris, predseda NR SR (2023-02-07):
S ďalšou faktickou pani poslankyňa Pleštinská.
Kollár, Boris, predseda NR SR (2022-10-19):
Prosím, aby sme si uctili minútou ticha pamiatku našeho poslaneckého kolegu Stanislava Kropiláka. (Minúta ticha.) Teraz pristúpime k rokovaniu 75. schôdze Národnej rady. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. Idú všetkým karty? (Prezentácia.) Prítomných 115. Konštatujem, že je prítomných 115 poslancov, teda Národná rada je schopná sa uznášať a môžeme pokračovať v rokovaní. Na 75. schôdzi Národnej rady budú overovateľmi pani poslankyňa Lucia Drábiková a Magdaléna Sulanová. Náhradníkmi budú poslanci Miloš Svrček a Richard Takáč. Na dnešnom rokovacom dni požiadali o ospravedlnenie Patrick Linhart a pán poslanec Nemky. Návrh programu schôdze vám bol rozdaný. Pristúpime k jeho schvaľovaniu. Teraz vás prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne pred začatím schôdze, aby ste sa prihlásili, ďakujem pekne, a tieto body predniesli. Takže mám tu iba dva. Mám tu iba pána Habánika a pána Takáča. Nech sa páči, pán Takáč, pán poslanec, máte slovo.
Radošovský, Marián, poslanec NR SR (2015-10-07):
Pán predseda, v rozprave odzneli dve vystúpenia pánov poslancov, neodzneli žiadne pozmeňujúce návrhy. Prosím vás, dajte hlasovať o tom, že sa Národná rada uzniesla podľa § 73 ods. 3 písm. c) zákona o rokovacom poriadku posunúť zákon do druhého čítania.
Vaľová, Jana, poslankyňa NR SR (2021-11-09):
Pán kolega, prosím vás pekne, ja som hlasovala proti, zariadenie ma nevykázalo a keď máte, kartu mám normálne vloženú a keď tam máte napísané, že nehlasoval nula, tak znamená, že ja neviem, prečo tam nie som vykázaná. Aj predtým som hlasovala, som bola vykázaná, takže ja som hlasovala proti... (Prerušenie vystúpenia predsedajúcim.)
Nicholsonová, Lucia, podpredsedníčka NR SR (2016-06-16):
Pán poslanec Hrnko, nech sa páči.
Laššáková, Jana, podpredsedníčka NR SR (2012-09-14):
Pán poslanec Kuffa.
Hrušovský, Pavol, podpredseda NR SR (2010-12-15):
Je tu.
Vašečka, Richard, poslanec NR SR (2017-03-29):
Mám procedurálny návrh ako predseda poslaneckého klubu OĽANO. Dvoch našich poslancov ste urazili. Jedna vec je povedať o niekom, že je idiot, druhá vec je správať sa ako idiot. Ja osobne, teraz hovorím za seba, by som sa cítil ako úplne chudák, ak by som sa vyjadroval... (Prerušenie vystúpenia predsedajúcim.)
Szalay, Tomáš, poslanec NR SR (2023-11-21):
Ďakujem pekne. Janka Bitto Cigániková to veľmi pekne zhrnula, myslím, že executive summary urobil potom aj pán poslanec Baláž, ten zákon je zlý. Ten zákon bol prijatý zle, je nevykonateľný a od 
1. januára pacientom na Slovensku nedáva žiadne, ale naozaj žiadne práva, čo sa týka čakačiek. Som človek, ktorý dvanásť rokov bojuje za to, aby čakačky boli v legislatíve a vždy to zhavaruje na technickom alebo finančnom dôvode. Momentálne je ten dôvod technický, k 1. januáru, tak ako hovorila Janka, sa to zaviesť nedá. Ale chcel by som upozorniť ešte na jednu vec v tomto kontexte a myslím si, že sme to už aj predpoludním diskutovali, možno pre objasnenie. Pacienti, ktorí sa nedostanú k zdravotnej starostlivosti a sú presunutí na čakaciu listinu, to znamená, musia čakať pol roka, rok, kým sa dočkajú svojej operácie, a tá čakacia listina je oficiálna, teda nie je to len nejaký zošitok v šuflíku u pána primára, tak zdravotná poisťovňa, a to je jedno, či je to súkromná, alebo štátna, sú to všetko akciové spoločnosti, ktoré idú podľa zákona o zdravotných poisťovniach, je povinná na každú takúto odloženú zdravotnú starostlivosť tvoriť technickú rezervu, to hovorí zákon. Nie zdravotnícky, ale zákon o účtovníctve, a táto technická rezerva je nákladová položka, ktorá znižuje hospodársky výsledok tej zdravotnej poisťovne. To znamená, keď pustíme do čakacích, oficiálnych čakacích listín všetky diagnózy, všetkým zdravotným poisťovniam bez rozdielu sa výrazným spôsobom zhorší hospodársky výsledok. Toto dávam do pozornosti, že keď budeme o rok pristupovať k tej naozajstnej implementácii tých čakacích listín, keď sa naozaj dostanú do praxe, tak tu budeme stáť pred problémom, ktorý sa volá Všeobecná zdravotná poisťovňa.
Blanár, Juraj, podpredseda NR SR (2022-12-21):
Ešte raz vás poprosím, aby si to pán spravodajca mohol poznačiť.
B. Bugár, podpredseda NR SR: (2004-01-23):
(Hlasovanie.) Prítomných 134 poslancov, za návrh 106, proti 1, hlasovania sa zdržalo 27. Tento návrh uznesenia sme schválili, nech sa páči. A. Hajduk, poslanec: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre pôdohospodárstvo. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo s tým, že určené výbory vládny návrh zákona prerokujú v termíne do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Paška, Pavol, predseda NR SR (2013-03-14):
Prerušujem rokovanie o tomto bode programu, vyhlasujem obedňajšiu prestávku, o 14.00 hodine budeme pokračovať pravidelným bodom, ktorým je hodina otázok. Dobrú chuť želám. (Prerušenie rokovania o 12.09 hodine.) (Pokračovanie rokovania o 14.00 hodine.)
Kollár, Boris, predseda NR SR (2023-01-25):
Prosím, prezentujme sa a hlasujeme. (Hlasovanie.) Prítomných 147 poslancov, za 92, proti 44, zdržalo sa 11. (Potlesk.) Uvedený návrh sme schválili. Vážení kolegovia, prerušujem schôdzu do zajtra do desiatej. A s procedurálnym návrhom vystúpi pán poslanec Čekovský. (Ruch v sále.)
Bugár, Béla, podpredseda NR SR (2010-08-04):
Pán poslanec Dostál.
R. Kaliňák, poslanec: (2005-10-27):
Jednou vetou by som chcel skonštatovať, že táto správa zo všetkých strán je naozaj aj z môjho pohľadu objektívna. Ale zároveň je tu výzva smerom ku všetkým ministrom, ktorí majú takéto práva, aby fungovala koordinácia, pretože podobne ako nedochádza k výmene informácií v rámci odpočúvania, nedochádza k výmene informácií ani o omnoho možno závažnejších informáciách, ktoré sú poznatky z tohto odpočúvania. A čo je dôležité, že tieto informácie sa neukladajú na spoločnom mieste. My teda vydávame povolenie na odpočúvanie. Odpočúvame mnohé kriminálne skupiny, ale už medzi jednotlivými ministerstvami, pretože priesak kriminálnych skupín môže byť na všetkých stranách, už k tej výmene nedochádza. Čiže poučením vlastne z tejto správy má byť aj nové smerovanie v rámci spolupráce medzi všetkými silovými rezortmi. Ďakujem.
Takáč, Richard, poslanec NR SR (2023-01-26):
Ďakujem vám pekne za slovo, pán predsedajúci. Pán predseda Robert Fico, tak ako si presne povedal, včerajším hlasovaním zostatky vládnej koalície pošliapali akúkoľvek demokraciu na Slovensku. Myslím si, že včerajší deň sa zapíše čiernym do dejín Slovenskej republiky tým, že zlikvidovali možnosť predčasných volieb vo forme referenda v najvyššej forme demokracii a na druhej strane dnes tu rokujeme o skrátení tohto volebného obdobia, kde je návrh zo zostatkov vládnej koalície na 30. septembra. Tu treba povedať a hovoria to už všetci koaliční predstavitelia, ktorí chodia do diskusií všade krížom-krážom. Prvý to bol Sulík, ktorý to povedal, ďalej pokračujú aj predstavitelia OĽANO, a to je presne príklad toho, že nič iné nevedia. Ich jediný dôvod prečo až 30. septembra je ten, ako si povedal, treba pozatvárať opozíciu. Oni presne, oni v roku 2020 vyhrali voľby na základe toho, že oklamali všetkých občanov na Slovensku. Vytvorili tu nejakú fatamorgánu a za tri roky riadenia štátu jednoznačne preukázali, že tento štát riadiť nevedia. Chaos, chaos, chaos. Cítia to občania na celom Slovensku, že od týchto predstaviteľov za tri roky nedostali žiadnej adekvátnej pomoci, čo sa týka cien potravín, čo sa týka cien elektriky, plynu, proste všetkého. Totálna likvidácia občanov Slovenskej republiky a Slovenskej republiky ako takej, a preto si dali september. Lebo sa snažia a budú snažiť a budú robiť všetko preto, aby pozatvárali ešte opozíciu, aby sa zbavili akejkoľvek konkurencie, lebo oni s nami nevedia súperiť vo forme toho, či predkladajú oni lepší zákon, alebo my lepší zákon. Toto nevedia a pevne verím, že to vidia všetci občania. Ďakujem.
P. Hrušovský, predseda NR SR: (2003-12-09):
K. Ondriaš, poslanec: Ďakujem. „Pán premiér, prednáška vaša neprivábi ma, v nej faloš štíhla je a hrbatá je krása, čo prednáša sa, nezaujíma, čo zaujíma, to sa neprednáša.“ Citoval som z básne Janka Jesenského zo 6. mája 1942. Báseň má názov Dnešné  prednášky. Pán premiér, ja len neviem, ako Janko Jesenský mohol už vtedy vedieť, že budete hovoriť k rozpočtu.
Grendel, Gábor, podpredseda NR SR (2022-10-25):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Končím možnosť prihlásiť sa do rozpravy. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Tiež nie. Prerušujem rokovanie o tomto bode programu. A máme tu posledný návrh zákona od pána ministra zdravotníctva. Ide o druhé čítanie o vládnom návrhu zákona, ktorým sa mení a dopĺňa zákon č. 576/2004 o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1110, spoločná správa výborov má tlač 1110a. Nech sa páči, pán minister, prosím, uveďte tento návrh.
P. Hrušovský, predseda NR SR: (2004-01-20):
Nech sa páči, pán poslanec Mikloško.
Fecko, Martin, poslanec NR SR (2014-02-12):
Ďakujem pekne. Pán kolega, tiež trošku aspoň vo faktickej. Bol som na ministerstve, nestihol som do rozpravy. Takže začnem od konca, to, čo si spomínal, že či vo vlastnej záhrade môže, alebo nemôže rozhodovať vlastník. Áno, po tejto novele, ktorá bola prijatá, tam už sa súhlas na výrub stromov v ovocných záhradách nevyžaduje. Áno, takže je to už zadosťučinenie tomu tvojmu, tej tvojej výhrade. Ale otvorene poviem, že stromy rastúce mimo les, lebo to sú tie stromy, ktoré momentálne sú, týmto, touto novelou, ktorá bola tým obvodom, sú atakované, tak ja som bol veľmi zhrozený, že vlastne začíname deliť intravilán, extravilán, a podľa súčasne platného prijatého zákona, ktorý bol prijatý pred niekoľkými mesiacmi, prakticky, ja hovorím, tá hrubina ani nedorastie, nedorastie tá hrubina, ktorá prakticky je mimo nejakého toho lesa alebo nejakého iného územia, ktorý tvorí nejaký lesný porast. Takže som za to, aby sme znížili tento obvod, tak ako to pán navrhovateľ navrhuje, pretože aj teraz poľnohospodársku pôdu môžeš rekultivovať, keď máš tam nejaké samonálety. Ty ako vlastník máš nie iba práva, máš aj povinnosti a musíš ju udržiavať v takej kultúre a druhu pozemku, v akom je to nadefinované na katastri, na tvojom liste vlastníctva v C registri. To, že pracovníci ochrany pôdneho fondu teraz už na okresných úradoch, pozemkových odboroch, nejdú dávať pokuty tým, ktorí v takejto kultúre to neudržujú, to je už vec toho človeka. Ako hovorí kolegyňa Košútová, je to o ľuďoch, ako si svoju prácu vykonávajú. Takže aj teraz takéto samonálety sa môžu rekultivovať a môžu sa čistiť na tú poľnohospodársku pôdu.
Gašpar, Tibor, poslanec NR SR (2024-02-08):
Budeme hlasovať o bode 152 druhého pozmeňujúceho návrhu poslanca Galka.
Blanár, Juraj, podpredseda NR SR (2021-03-31):
Ďakujem. Druhý procedurálny návrh, pán poslanec Tomáš Taraba.
Baránik, Alojz, poslanec NR SR (2022-02-15):
Ďakujem, pán predsedajúci. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Návrh zákona spĺňa s formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Buček, Jozef, poslanec NR SR (2016-03-23):
Sľubujem. (Potlesk.)
Hrnčiar, Andrej, podpredseda NR SR (2019-05-14):
Pani poslankyňa Remišová nie je v rokovacej sále, stráca poradie. Nech sa páči, pán poslanec Paška.
Grendel, Gábor, podpredseda NR SR (2021-05-13):
Pán poslane Dušan Muňko.
Kuriak Milan, poslanec NR SR (2023-06-28):
Teraz dajte, prosím, hlasovať o podanom pozmeňujúcom a doplňujúcom návrhu pani poslankyne Moniky Kozelovej.
Kotleba, Marian, poslanec NR SR (2020-11-12):
Ďakujem všetkým kolegom za reakcie a dovolím si reagovať na troch, teda takých, čo tam bol nejaký priestor. Pán poslanec Šefčík, ja neviem, či vy ste si nevšimli, že my nie sme ešte v rozprave k samotnému zákonu alebo k návrhu zákona, ale k návrhu na skrátené legislatívne konanie. Tak vy ma nekritizujme, že som k samotnému návrhu zákona povedal málo, alebo teda že som sa toho nedržal. Pani poslankyňa Letanovská, hovoríte o tom, že tá epidémia, že nie je pod kontrolou a tak ďalej a že vám priniesli troch ľudí na ARO. No ale veď vaše vlastné opakované plošné testovanie ukázalo, že nielen, nielenže je teraz momentálne nakazenosť obyvateľstva 0,7 %, ale že dokonca medzičasom medzi tými testovaniami kleslo o 0,3 %. Keby ste robili takéto plošné testovanie na chrípku alebo ja neviem na čo, tak vám vyjdú násobne vyššie čísla, násobne vyššie čísla. A s tými troma ľuďmi na ARE, 43 ľudí umiera denne na rakovinu na Slovensku podľa štatistiky, 43 ľudí denne, a zaujímavé, že tu o tom nikto nebije, zvony nebijú, poplach sa nerobí. Tak sa, prosím, spamätajte a nerobte paniku. A, pán poslanec Dostál, chápem vašu snahu nejakým spôsobom mi kontrolovať a chrániť a brániť vládu a jej teda iniciatívu, ale povedzme si na rovinu, ako to je. Hospodárske škody, ktoré sa spomínajú v tom citovanom, aj vami citovanom, uznesení, alebo teda v bode, v odseku rokovacieho poriadku Národnej rady, tak hospodárske škody nehrozia na Slovensku, pretože hospodárske škody už nastali. Ale nenastali v dôsledku nejakej pandémie, ale nastali v dôsledku amatérskych a nepremyslených opatrení vlády! Toto sú tie hospodárske škody, nie z vyššej moci, ale konaním vlády a toto... (Prerušenie vystúpenia časomerom.)
Blahová, Natália, poslankyňa NR SR (2011-09-13):
Ďakujem. Ja by som chcela pána Ondruša upozorniť alebo otvoriť mu obzory, aby si naštudoval správu OECD, kde podľa nej penzijné fondy v Chile v roku 2010 zhodnotili majetok o 10 %, tak nech sa páči k nahliadnutiu. Váš graf bol dôsledkom vašej legislatívnej činnosti alebo nečinnosti. To je jedna veľká pravda. Bohužiaľ, chýbajú vám, rozprávali ste o tom, že vám chýba vzorec na, alebo zákon o výplate anuity. Položme si teda zásadnú otázku, keď je pre vás výpočet anuity taký strašne dôležitý, je nepochopiteľné, prečo vaša vláda nebola schopná upraviť legislatívu týkajúcu sa výplaty anuity. Ďakujem pekne.
Takáč, Richard, poslanec NR SR (2022-05-25):
Ďakujme veľmi pekne za slovo, pán predsedajúci. Kolegyne, kolegovia, Paťo, no ja neviem, však hádam ma počúva trošku aspoň jedným uchom, keď už rieši s ministrom financií nejaké aktivity. Paťo, si nabehol do vystúpenia, že opozícia kritizuje, potom je nespokojná, zľava, sprava a tak ďalej, bum, bum, bum. A však ty si ma nepočúval v tom mojom vystúpení, preboha. Však ja som hovorím o tom, že ja vítam tú aktivitu, že sa to bude nahlasovať, že sa vytvorí zoznam týchto komodít. Ja neviem, akože jak keby si tu nebol a potom vystúpiš úplne, úplne mimo. A druhá vec je tá, však hovorili to viacerí, však my nehovoríme o tom, že tie potraviny sa likvidujú. Niekto tu, pán predseda výboru hovoril o 200 kamiónoch. No treba si v prvom rade uvedomiť, že to najväčšie množstvo, ktoré je, je z domácností, hej, tam máme najväčší ten, že sa proste plytvá s tými potravinami. A mne to tu tak pripadá také zvláštne teraz, že niektorí koaliční, aj pani poslankyňa tu hovorí o tom, každý z nás chce, aby tie potraviny, ktoré sa môžu použiť, lebo sú nezávadné, sú zdravé, môžu sa normálne konzumovať, tak aby sa nepredávali. Len my ich umožňujeme touto novelizáciou, že sa budú môcť predávať, reťazce ich budú môcť predávať. A ja si myslím, že práve teraz je priestor na to, v tak ťažkej dobe, aká je, ak sa zvyšujú ceny potravín, že by tieto všetky potraviny, ktoré sú nezávadné, sa skôr darovávali a dávali všetkým, jednak organizáciám, ale, samozrejme, aj sociálne slabším ľuďom. Teraz je ten najväčší dôvod na toto riešiť v tomto okamihu. Ja si myslím, že nie aby sme umožnili reťazcom, že tieto potraviny budú predávať, lebo ti garantujem, že to nebude že, ja neviem, 10 % z ceny alebo čo, hej. Ale aby sme umožnili zákonom, že ich budú musieť darovať a, samozrejme, aj sociálne slabším ľuďom, a tým pádom by sme pomohli v týchto ťažkých situáciách.
Marosz, Ján, poslanec NR SR (2019-02-05):
Ďakujem za slovo. Prosím, pán predseda, dajte hlasovať o tom, že Národná rada prerokuje návrh zákona v druhom čítaní.
Demian, Jaroslav, poslanec NR SR (2012-09-12):
Vážený pán predseda, v rozprave k predmetnému vládnemu návrhu zákona vystúpila pani poslankyňa Mezenská, ktorá ale nepredniesla žiadne návrhy, ktoré by bolo, o ktorých by bolo treba osobitne hlasovať, preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní.
Blanár, Juraj, podpredseda NR SR (2022-06-16):
Na vaše vystúpenie evidujem na obrazovke desať faktických poznámok. Poprosím technikov, že či aj ďalší po desine. Nie. Takže desať faktických poznámok. Uzatváram možnosť prihlásiť sa s faktickými poznámkami. Ako prvý pani, ako prvá pani predsedníčka Marcinková, nech sa páči.
Šimečka, Michal, podpredseda NR SR (2024-06-20):
Ďakujem. S reakciou na faktické, pán poslanec Jarjabek, nech sa páči.
E. Kolesár, poslanec: (2003-12-11):
Ďakujem.
Figeľ, Ján, podpredseda NR SR (2015-02-06):
Ďakujem pekne. Teraz dávam slovo pani kolegyni Monike Gibalovej, ktorá je spravodajkyňou určenou navrhnutým gestorským výborom pre sociálne veci, nech sa páči.
Paška, Pavol, predseda NR SR (2013-09-12):
Pán poslanec, rokujeme o vládnom návrhu zákona o kolektívnom vyjednávaní, je to tlač 416. Písomne ste sa prihlásili, nech sa páči, máte slovo, môžete sa vyjadriť v rozprave k vládnemu návrhu zákona.
Paška, Pavol, predseda NR SR (2012-06-28):
Reakcia pána poslanca Sulíka.
Stuška, Michal, poslanec NR SR (2024-06-19):
Ďakujem. Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Drdul, Dominik, poslanec NR SR (2021-11-11):
Teraz budeme hlasovať o pozmeňujúcom a doplňujúcom návrhu, ktorý predniesol poslanec Hattas.
Jurinová, Erika, podpredsedníčka NR SR (2014-07-04):
Obvykle končíme o 14. hodine.
Vašečka, Richard, poslanec NR SR (2017-05-16):
Ďakujem za slovo. Ja sa chcem tiež pridať k vyjadreniu pána poslanca Drobu, že túto deklaráciu podporíme. Pokladáme ju za dôležitú aj, samozrejme, tú našu investíciu do našej bezpečnosti, tie okolnosti boli aj v úvodnom slove, aj vo vystúpení pána poslanca jasne spomenuté. Máme alebo sme súčasťou nejakej kolektívnej bezpečnosti, ale je dobré vedieť, že ak hovoríme o zvýšení výdavkov na bezpečnosť, tak to nie sú nejaké peniaze pre zahraničie, pre NATO alebo pre niekoho iného, ale pre nás, pre Slovensko, pre našu bezpečnosť. A myslím si tak isto, že vláda má viac ako len na nejakú deklaráciu a že bude potrebné pristúpiť k napríklad ústavnému zákonu. Dokonca ani celá koalícia nemá zastúpenie v tejto deklarácii priamo v pomenovaní, len dvaja koaliční partneri SMER a povedzme MOST sú spomenutí. SNS, ktorá má ministra obrany, tak priamo sa nepodieľa aspoň menovite na tejto deklarácii. A o to viac chýba deklarácia naprieč celým politickým spektrom demokratických politických strán. Takže našu podporu máte, ale bolo by dobré uvažovať pri takýchto vážnych témach, ako je napríklad obrana, ale aj školstvo, diaľnice o nejakej podpore na úrovni ústavnej väčšiny, aby sa tie veci potom nemenili každú chvíľu a aby sa dodržiavala nejaká stratégia takého dlhodobého rozvoja presahujúca aj jedno volebné obdobie. Ďakujem pekne.
Bugár, Béla, podpredseda NR SR (2019-05-15):
Nech sa páči, prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 124, za 38, proti 10, zdržalo sa 75 poslancov, 1 nehlasoval. Návrh sme neschválili. Prosím teraz pána poslanca Matoviča, aby uviedol hlasovanie o bode 81 schváleného programu, teda v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov, tlač 1406. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z. , tlač 1406)
Kotleba, Marian, poslanec NR SR (2018-09-14):
Pán kolega, myšlienka, za mňa, podľa mňa veľmi dobrá. Treba dávať viacej ľuďom a menej tým bankám, ktoré sú nenásytné, aj tak ich máme zbytočne veľa. Ale mám na vás dve otázky. Že na základe akého mechanizmu ste stanovili tú hornú hranicu toho odkladu, alebo ako by som to nazval, práve na šiesty rok veku dieťaťa, pretože dieťa ide v šiestich rokoch do školy, a to je pre mnohé rodiny ďalšia obrovská finančná záťaž, ktorú dosť ťažko znášajú, hlavne keď majú ten rozpočet natenko stanovený. Čiže taká konštruktívna otázka, ak by ste to vedeli nejako v rýchlosti zdôvodniť, že prečo práve tých šesť rokov. A druhá možno taká technická otázka. Keby to z vôle božej nejako prešlo do druhého čítania, či ste neuvažovali nad tým, že počas doby toho odkladu, či už na pol roka alebo šesť rokov, teda podľa vášho návrhu, by nebolo dobré to, aby tie úroky proste neplynuli. Aby jednoducho boli pozastavené úroky, aby tí ľudia mali nielen pocit, ale aj naozaj takú vedomosť o tom, že štát mi umožnil na x rokov, povedzme do šesť rokov si to odložiť a zároveň za tých šesť rokov nebudem nejakej banke platiť úroky z tých peňazí. Len toto. Ďakujem pekne.